Lolland-Falsters Stifts-Tidende, 1847-12-24
Efter at man i næsten et heelt Aar aldeles ingen Efterretning har modtaget fra Naturforskeren Mag. Art. A. S. Ørsted, der opholder sig nu henved 3 Aar, i America i videnskabeligt Øiemed, er der nu den 15de de, hidkommen Brev fra ham, dateret Puntarenas i Costa Rica, den 6te October 1847. Da Mag. Ørsted i Foraaret 1845 forlod Danmark, var det alene hans Formaal, at bereise nogle af de vestindiske Øer og Havene omkring disse, nærmest med det Øiemed at undersøge de lavere Havdyr og saaledes under ganske nye Forhold anstille en Art af Undersøgelser, hvormed han længe havde beskjæftiget sig herhjemme; og i Forbindelse med dette specielle Øiemed at indsamle alle de til Dyr- og Planteriget henhørende Naturgjenstande, han kunde overkomme, og som ikke vare forhaanden i gode Exemplarer i vore offentlige Muscer. Det heldige Resultat af disse Bestræbelser vakte Ønsket hos ham at udvide sin Reiseplans oprindelige Grændser, og da der tilbødes ham en gunstig Leilighed til at besøge mindre bekjendte Egne i America, anfaae han det for sin Pligt ikke at lade den ubenyttet. Paa St. Thomas havde han gjort Bekjendtskab med en svensk Consul Palme, der opholdt sig paa denne Ø i mereantilske Øiemed og nu skulde foretage en Handelsreise til Central America. J Følge med denne Mand afreiste Ørsted fra St. Croix den 11te April 1846 paa en svensk Corvet, der satte dem i Land paa Kysten af Jamaica, i Nærheden af Kingston, som de igjen forlode den 23de Mai, og efter en hurtig Seilads naaede de Fastlandet Nicaraguas Kyst, hvor de landede ved Hovedstaden St. Juan, der ligger ved en Flod af samme Navn, som forbinder Nicaragna Søen med det carabiske Hav. Ørsted var her kommen til et Land, hvis Natur udfolder den hele tropiske Verdens rigeste Yppighed, og som derhos tilforn neppe har været Gjenstand for videnskabelige Undersøgelser, og saaledes for Samleren maatte kunne give et rigere Udbytte end noget andet Sted. Dette Land besluttede han ikke at forlade førend han havde erhvervet sig en fuldstændig Kundskab, til alle dets Naturforhold. Efter forskjellige mindre Expeditioner, for at forskaffe sig den nødvendige Orientering, begav han sig i September 1846 til Staden St. Joce i Costa-Cica, der er Navnet paa den Deel af Nicaragua, der ligger langs med den store Jndsø af samme Navn, og med Floden St. Juan. Her faldt det i hans lykkelige Lod at kunne forene Opfyldelsen af sit Ønske at undersøge dette Terrains Naturforhold med Udførelsen af et Hverv af den interessanteste Natur, der blev overdraget ham af den spanske Regjering der paa Stedet. Som bekjendt har det ofte været paatænkt at forsøge en Forbindelse tilveiebragt imellem de to Verdens have, ved at gjenemskjære Fastlandet paa det Sted, der har den ringeste Brede, nemlig ved Panama. Først i den senere Tid er man kommen paa den Tanke, at danne en Canalforbindelse paa et Sted, hvor Fastlandet vel har en meget større Brede, men hvor dette Foretagende begunstiges af en seilbar Flod, den ovennævnte St. Juan og af den store Nicaragna=So. Under sit Ophold i Staden St. Jore modtog Ørsted, efter Jndstilling af Dan Francisco Orcomunh, en høi Embedsmand der paa Stedet, der tilforn havde viist ham en forekommende Velvillie, en Opfordring af Gouvernementet til for Regjeringens Regning at foretage en Reise for at undersøge et Sted, man ansaae for hensigtsmæssigt for det paatænkte Foretagende. Efter at have gjort opmærksom paa, at Undersøgelser af denne Natur egentlig laae udenfor Sphæren af hans Forskninger, gik Ørsted dog ind paa den skete Opfordring, i den Overbeviisning, at selv de mindre fuldstændige Oplysninger, han kunde være istand til at give, vilde have Betydning med Hensyn paa et Foretagende af denne Beskaffenhed. Den 17de Novbr. f. A. forlod han St. Joce for at begynde det ham overdragne Hverv. Fra den Tid af indtil dette Efteraar har han været beskjæftiget dermed, altsaa nærved et heelt Aar. Den vidtloftige og med utrolige Besværligheder, ofte endog med overhængende Livsfare forbundne Expedition er nu tilende. Efter de indhentede Oplysninger lader det til at Regjeringen er bestemt paa at Udforelsen af det storartede Værk skal paabegyndes. Men Ørsted har den store Tilfredsstillelse at have bidraget, om end kun Lidet, til at et Værk fuldbyrdes, der maa have en indgribende Jndflydelse paa mangfoldige Verdensforhold.